open-index/open-wikipedia-markdown huggingface dataset:
Am I Okay?

**""** הוא שיר של זמרת הקאנטרי האמריקאית מייגן מורוני. השיר יצא לאור ב-26 באוגוסט 2024 כסינגל המוביל מתוך אלבום האולפן השני שלה, הנושא את אותו שם. מורוני כתבה את השיר יחד עם ג'סי ג'ו דילון ולוק ליירד, והוא הופק על ידי קריסטיאן בוש.

## תוכן
כשיר הנושא ופותח האלבום, *Am I Okay?* מתאפיין ב"קצב פופי ומונע-טמפו" ומהווה תפנית לירית מהקו המזוהה עם מורוני של "שירי אהבה סוערים". במקום זאת, הזמרת מתארת באופן קומי כיצד היא בודקת את הדופק שלה מחדש ומאשרת שהתחושות הבלתי שגרתיות שהיא חווה הן למעשה ביטוי ל"אהבה רומנטית בריאה".

בריאיון בתוכנית *Today's Country Radio* עם קליי באנון ב-Apple Music Country, מורוני אמרה כי השיר שאב השראה ממערכת יחסים קודמת:

## ביקורת
המגזין *Taste of Country* דירג את "Am I Okay?" במקום העשירי ברשימת 40 שירי הקאנטרי הטובים ביותר לשנת 2024.

## קליפ
הווידאו קליפ לשיר "Am I Okay?" עלה ב-30 באוקטובר 2024, בבימוי משותף של מורוני ואלכסנדרה גאבילה. הקליפ זכה בפרס "קליפ הקאנטרי הטוב ביותר" בטקס פרסי הווידאו קליפים של MTV לשנת 2025.

## פרסים ומועמדויות

## מיקומי שיא

### מצעדי סוף שנה

## נתוני מכירות

## הערות שוליים

קטגוריה:שירי קאנטרי פופ
קטגוריה:שירים באנגלית
קטגוריה:סינגלים בהוצאת סוני מיוזיק
קטגוריה:סינגלים בהוצאת קולומביה רקורדס
הרקדנית (גוסטס קלימט)

**הרקדנית** או **דיוקנה השני של ריה מונק** (בגרמנית: **Die Tänzerin**, באנגלית: **The Dancer**) הוא ציור שמן מאת האמן האוסטרי גוסטב קלימט, אשר נוצר בשנת 1916. היצירה נחשבת לאחד משלושת הדיוקנאות שצייר קלימט לריה מונק, בתה של ארנקה מונק לבית פוליצר. הציור נוצר לאחר התאבדותה של ריה ב־1911, בעקבות הזמנת דיוקן נוסף מצד אמה, אך לא נמסר לה ונשאר בסטודיו של האמן. כיום הוא שמור באוסף הגלריה החדשה בניו יורק.

## תיאור היצירה
הציור מציג דמות נשית חשופת חזה בתנוחה חזיתית, כשפניה מוסבות הצידה. פניה ורודות קמעה ועיניה המוארכות מעניקות לה מראה מזרחי, ועל צווארה משתקף גוון תכלת המקנה לה חזות חיוורת כמעט כרוח רפאים. לצידה מונח שולחן ועליו אגרטל פרגים, וברקע מתוארים פרחים ססגוניים ודמויות מזרחיות על רקע ירוק. שמלתה הצבעונית והמגוונת משתלבת עם הרקע, אך פתוחה עד המותניים ומדגישה את עירומה. מתחת לשמלה נראות מכנסי תחרה שחורים ורגליים לבנות בגרביים, נעולות נעליים בעלות קישוטי סרט. הציור כולו נטוע באווירה אקזוטית ומעוטר במוטיבים המזוהים עם השפעת אמנות המזרח הרחוק.

## פרשנות והשוואות
היצירה נחשבת לעיבוד מחדש של ההזמנה המקורית לדיוקנה השלישי של ריה מונק, אך תוצאתה חושפת דמות בעלת מבע אירוטי מובהק, בניגוד לדימוי שציפתה אמה לקבל. תיאורה של הדמות כרקדנית מדגיש את העניין של קלימט באוריינטליזם ובאסתטיקה של אמנויות המזרח. אהבתו של האמן לחפצי אמנות מהמזרח הרחוק, כגון חליפות יפניות, הדפסים יפניים וכלי נוי פרסיים, ניכרת במרקם הצבעוני ובריבוי המוטיבים המזרחיים שבציור. תפיסה זו חיזקה בקרב בני תקופתו את הדימוי של קלימט כאמן חריג ו"אוריינטלי" באירופה, אשר אמנותו לא תאמה את דרכי הביטוי המערביות המקובלות.

## תולדות הבעלות
על אף שהוזמן במקור על ידי ארנקה מונק, הציור לא נמסר לה ונותר בסטודיו של קלימט עד מותו. לאחר מכן נשמר באוספים פרטיים, ולבסוף התקבל לאוסף הגלריה החדשה בניו יורק, שם הוא מוצג כיום. העובדה שהיצירה לא הועברה לידי המשפחה נובעת ככל הנראה מתוכנה האירוטי, אשר הפך אותה לבלתי מתאימה עבור אם שכולה שביקשה דיוקן לזכר בתה.

## ראו גם

* דיוקנה הראשון של ריה מונק
* דיוקנה השלישי של ריה מונק

## קישורים חיצוניים

## הערות שוליים

קטגוריה:דיוקנאות נשים
קטגוריה:גוסטב קלימט
קטגוריה:ציורי שמן
קטגוריה:נשים בציור
קטגוריה:ציורי עירום
קטגוריה:ציורים מהמאה ה-20
מחוז אנהלט-ביטרפלד

**אנהלט-ביטרפלד** (בגרמנית: **Anhalt-Bitterfeld**) הוא מחוז במדינת סקסוניה-אנהלט שבגרמניה. בירת המחוז היא העיר קטן.

## גאוגרפיה
הנוף במחוז הוא חקלאי ברובו. באזור ביטרפלד-וולפן ישנם מפעלים כימיים ומפעלים פוטו-וולטאיים. בדרום המחוז, מכרות נטושים של ליגניט פתוחים יוצרים נוף של אגמים, בעוד שבצפון הקרקע מתגבהת בשרשרת של גבעות עד לגובה 173 מטר מעל פני הים. במחוז זורמים שני נהרות עיקריים: האלבה ונהר , שנשפך אל האלבה מחוץ לשטח המחוז.

## היסטוריה
המחוז הנוכחי הוקם בשנת 2007 כאשר רובו נמצא בשטחים שהשתייכו היסטורית לגלגולים השונים של האזור שנקרא "אנהלט". לשטחים אלו נוסף בדרום אזור העיר ביטרפלד-וולפן שנתן את חלקו השני של שם המחוז.

אנהלט היה קיים כאזור מוגדר לפחות מאז 1212 כרוזנות, ומ-1218 נסיכות אנהלט של האימפריה הרומית הקדושה. ב-1806 כבש נפוליאון בונפרטה את האזור וחילק אותו מחדש, כך שהאזור עבר לשליטת דוכסות אנהלט. זו התקיימה גם לאחר המלחמות הנפוליאוניות והחלטות קונגרס וינה. ב-1918 לאחר תבוסת גרמניה, התפרקה הדוכסות והאזור הפך להיות חל מהמדינה החופשית אנהלט. לאחר מלחמת העולם השנייה, נותר האזור בשטח הכיבוש הסובייטי בגרמניה, שהפך לאחר מכן לגרמניה המזרחית ואז נכלל האזור בשטח סקסוניה-אנהלט. ב-2007 נערכה רפורמה בחלוקה המנהלית של סקסוניה-אנהלט, במסגרתה הוקם המחוז ונקבעה בירתו.

## חלוקה מנהלית
במחוז 8 ערים ועוד 2 עיריות מקומיות הכוללות יישובים כפריים בלבד. להלן רשימת הערים:
# אקן
# ביטרפלד-וולפן
# זידליכס אנהלט
# זנדרסדורף-ברנה
# זרבסט
# צרביג
# קטן
# רגון-יסניץ

## קישורים חיצוניים

אנהלט-ביטרפלד
משה גרשוני (שחקן)

**משה גרשוני** (נולד ב-7 במאי 1957) הוא שחקן עבר ישראלי, המוכר בעיקר בשל השתתפותו בסדרה "קרובים קרובים" בתפקיד אביתר.

## ביוגרפיה
גרשוני עבד בעבר כטכנאי מכונות כתיבה בחברת "IBM".

בשנים 1983–1986 שיחק בתפקיד ראשי לצידם של חנה מרון, יהורם גאון, לאורה ריבלין, תיקי דיין, אילן דר ומולי שגב בקומדיית המצבים "קרובים קרובים" ששודרה בטלוויזיה הלימודית, גילם את אביתר, בנם הבכור של יורם וליאורה. בחור פיקח אך לא רציני. במהלך הסדרה הוא מתגייס לצה"ל ומתחיל קורס טיס אך מודח ממנו.

בשנת 1988 הופיע בתוכנית "זהו זה!" ששודרה בטלוויזיה החינוכית.

בשנת 2003 הופיע בתפקיד עצמו בתוכנית "כוכבי השכונה" שהנחו אבי גרייניק ועידן אלתרמן.

בשנת 2005 חזר לגלם את דמותו של אביתר בפרק האיחוד של "קרובים קרובים" שנקרא "המצב צב".

החל מ-2009 גרשוני מנהל את דוכן הפלאפל של משפחתו שנמצא בכיכר אורדע ברמת גן.

בשנת 2011 השתתף בקליפ של הסינגל הראשון של הזמרת לינוי ארליך שנקרא "איש ברחוב".

## סכסוך משפטי בין משה גרשוני לרוני רוזנבלום
בשנת 2012 פרץ סכסוך עסקי בין משה גרשוני, שחקן לשעבר ובעל דוכן פלאפל בכיכר אורדע ברמת גן, לבין רוני רוזנבלום, בעל דוכן המבורגר סמוך ואחד מבעלי הבניין בו פעלו העסקים.

לפי כתב התביעה שהגיש גרשוני לבית משפט השלום בתל אביב באמצעות עו״ד רון לוינטל, הצדדים ניהלו מו״מ להשכרת עסקו של רוזנבלום לגרשוני. לטענתו, לאחר שהושג סיכום, רוזנבלום חזר בו מההסכם ומאותה עת פעל בדרכים שונות לפגוע בעסקו. בין היתר נטען כי חסם גישת לקוחות לדוכן הפלאפל, תלה שלטים עם מחירים שגויים שנחזים להיות של גרשוני, שלח את עובדיו להציע מזון מתחרה ללקוחות שעמדו בתור, ניתק את אספקת הגז לעסק ואף השחית ציוד. בנוסף טען גרשוני כי רוזנבלום הפיץ שמועות לפיהן עסקו פועל ללא רישיון ושרשומים בו עכברים, וכן איים עליו במספר הזדמנויות. טענה חריגה נוספת שהעלה גרשוני הייתה כי רוזנבלום הציע לעובדת שלו סכום כסף על מנת שתמסור עדות כוזבת נגדו על הטרדה מינית.

רוזנבלום מצדו הכחיש את ההאשמות, ובכתב ההגנה טען כי עסקו של גרשוני פעל באותה עת ללא רישיון וכי התנאים ההיגייניים בו לקו בחסר. לדבריו, טענותיו חוסות תחת הגנת ״אמת בפרסום״.

פסק הדין בתיק ניתן בשנת 2017 על ידי השופט אביים ברקאי. נקבע כי רוזנבלום פרסם לשון הרע נגד גרשוני, בין היתר בטענות החוזרות על הימצאות עכברים בעסקו, מבלי שהובאו ראיות לכך. השופט ציין כי לו סבר רוזנבלום כי קיימת בעיית תברואה ממשית, היה עליו לפנות לרשויות המוסמכות ולא להפיץ האשמות באופן עצמאי. בית המשפט חייב את רוזנבלום לשלם לגרשוני פיצויים בסך 68 אלף ש״ח.

## חיים אישיים
גרשוני נשוי, אב לשלושה, ומתגורר ברמת אפעל.

## קישורים פנימיים

* 
* 
* 
* 
* 
* 

## הערות שוליים

קטגוריה:קרובים קרובים
קטגוריה:הטלוויזיה החינוכית הישראלית - אישים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1957
Gone Troppo

***Gone Troppo*** הוא אלבום האולפן העשירי של המוזיקאי האנגלי ג'ורג' האריסון. האלבום יצא לאור ב-5 בנובמבר 1982. את האלבום הפיק האריסון יחד עם ריי קופר ו.

בתחילת שנות ה-80 סבר האריסון כי האקלים המוזיקלי הנוכחי הוא מנוכר. אלבום האולפן הקודם שלו, *[[Somewhere in England]]*, זכה לסכומי מכירות די טובים, בסיוע להיט המחווה שלו לג'ון לנון, "All Those Years Ago", אך בארצות הברית היה זה אלבומו הראשון של האריסון מאז פירוק הביטלס שלא הצליח להגיע למעמד אלבום זהב מטעם איגוד תעשיית ההקלטות האמריקאי. האריסון הקליט את האלבום בין 5 במאי ל-27 באוגוסט 1982, אך סירב לקדמו או לעשות וידאו קליפים לשני הסינגלים ממנו. כותרת האלבום היא ביטוי סלנג אוסטרלי שפירושו "השתגע".

מכיוון שהאריסון לא התעניין בסצנת המוזיקה העכשווית ולא היה מוכן לקדם את יציאתו, *Gone Troppo* לא הצליח להיכנס למצעדים בבריטניה, וזה היה אלבום האולפן היחיד שלו לאחר פירוק הביטלס שלא נכנס לרשימת 20 האלבומים הגדולים בארצות הברית. במשך חמש השנים הבאות מיציאת האלבום לקח האריסון הפסקה ממושכת מעשייה מוזיקלית.

## רשימת הרצועות

## קישורים חיצוניים

## הערות שוליים

קטגוריה:אלבומי ג'ורג' האריסון
קטגוריה:אלבומים שהופקו על ידי ג'ורג' האריסון
מחזור לוד

**מחזור לוֹד** (**Laud**) הוא מחזור תפילה לפי מנהג גרמניה לכל השנה, שנוצר בדרום גרמניה, בערך בשנת 1290. זהו אחד מן המחזורים הגדולים מדרום גרמניה, המתאפיינים באיורים של ראשי עופות ובהמות או פרצופים ריקים המחוברים לדמויות אנושיות. כתב היד נמצא ב, אוניברסיטת אוקספורד, ומספרו שם **Ms. Laud Or. 321**.

## תיאור
כתב היד עשוי קלף עבה, ומכיל 362 דפים, במידות 44x31 ס״מ. הטקסט נכתב בכתב מרובע אשכנזי. במקום שני כרכים, כמקובל, המחזור כרוך בכרך יחיד בלבד וחלק מהעמודים אינם בסדר הנכון. שיטת הקישוט היא לוחות אותיות פתיחה לעיתים מקיפים עמוד שלם ולעיתים צמודים לאיורי טקסט.

במחזור לוד מצויים 19 איורים טקסטואליים, שרובם מתארים את הסצנות המסורתיות הפותחות את תפילות המועדים. בכלל זה: העץ שעליו תלויים עשרת בני המן (דף 51), פרה אדומה (במדבר יט; דף 53), שנים עשר המזלות בתפילת הטל (דפים 89–91), עקידת יצחק לתפילה ליום השני של ראש השנה (דף 184), ומילת יצחק כהמחשה לתפילה האחרונה של יום הכיפורים (דף 303).

בין האיורים החריגים ניתן לציין את אחשוורוש מושיט את שרביטו לאסתר (דף 48v), מערך נוסף של המזלות לתפילת הגשם (דפים 324–326v), והפאנל הגדול לשבועות המתאר פיוט על התורה (דף 127v). בעמוד זה מתוארת מסירת לוחות הברית על ידי מלאך, ללא משה. בני ישראל הכורעים מימין מקבלים מגילת תורה ולא שני לוחות. מתחת לקשת, לצד מזבח אבן שעליו איל קרבן, נראה משה נושא שני קערות ומהאחת הוא מזה את ישראל בדם (שמות כד:ח). בשוליים התחתונים מתוארת אפיית מצות לקרבן (ויקרא ב:ה; ו:ז–י; ז:ט).

עיוות פני האדם במחזור לוד נעשה בעיקר באמצעות הוספת ראשי דרקונים או כלבים, הדומים לראשי הדרקונים המופיעים בשני צדי הטקסט. סוגי עיוות נוספים כוללים מלאך חסר פנים בצד שמאל, ראשים דמויי עופות או שועלים בצד ימין, או אפו החד כמו מקור של משה ושל אופה המצות. ככל הנראה, הפנים האנושיים של בני ישראל שעליהם ניתז הדם נוספו מאוחר יותר על ידי אמן אחר ובדיו כהה יותר. כל סוגי העיוות הללו מופיעים גם באיורים אחרים בכתב היד. הלבוש הרך והזורם והסגנון הגותי של הדמויות אופייניים לתאורה גרמנית דרומית-מערבית בסוף המאה ה-13. הירוק הכהה שבו השתמש האמן, כמו יתר הצבעים, היה שכיח מאוד בסדנאות האמנות של דרום גרמניה בעשור האחרון של המאה ה-13.

## מקור
נוספו הערות רבות בכתב יד אשכנזי מן המאות ה-14–15. בדף 4 מופיעה חתימתו של הארכיבישוף  (1636), שהעניק את כתב היד לספריית בודליאן בנובמבר 1641.

## גלריה

Laud Mahzor.jpg
Laud Mahzor3.jpg
Laud Mahzor4.jpg
Laud Mahzor5.jpg
Laud Mahzor6.jpg
Laud Mahzor7.jpg|מלך עליון אל דר במרום
Laud Mahzor8.jpg
Laud Mahzor9.jpg|כי הנה כחומר
Laud Mahzor10.jpg|עשה למען שמך
Laud Mahzor11.jpg
Laud Mahzor12.jpg|שופט כל הארץ
Laud Mahzor13.jpg
Laud Mahzor14.jpg
Laud Mahzor Kol Nidrei.jpg|כל נדרי


## לקריאה נוספת
* Hebrew Illuminated Manuscripts, בצלאל נרקיס, עמ' 94–95

## הערות שוליים

קטגוריה:כתבי יד עבריים מאוירים
קטגוריה:יהדות גרמניה
קטגוריה:ספרי המאה ה-13
קטגוריה:כתבי יד של מחזורי תפילה
פוטוורק

**פוטוורק** (באנגלית: **Footwork**; מוכר גם תחת השמות **ג'וק** - **Juke** ו-**שיקגו ג'וק** - **Chicago juke**) הוא תת-ז'אנר מוזיקלי של מוזיקת בס, מוזיקת דאנס אלקטרונית, גטו האוס והיפ-הופ, שהופיע לראשונה בסוף שנות ה-1990 ותחילת שנות ה-2000 בשיקגו שבארצות הברית. הז'אנר התפתח מקצביו המהירים של גטו האוס, בעיקר בזכות RP Boo , DJ Rashad  ו-DJ Clent. ייתכן שהז'אנר הושפע מהקצבים המהירים ותדרי הסאב-בס של דראם אנד בייס.

## אפיון
יצירות פוטוורק, אשר בדרך כלל מופיעים בקצב של 150–165 פעימות לדקה, מכילות לעיתים קרובות דגימות סינקופיות מראפ, פופ וז'אנרים אחרים. יצירות מהז'אנר מכילות תוף בס מהיר בסינקופה (ולעיתים אף באופן דליל ביותר) שמדלג על פעימות היצירה, תוף סנר, מחיאות כפיים וצלילים אחרים המזכירים מערכת תופים ישנה. התחושה הכללית של הקצב בשירי פוטוורק ניסיוניים יותר עשוי להישמע באופן מכוון כיצירה שלא ניתנת להרקדה עבור המאזין המזדמן. קטעי קול מז'אנרים אחרים, כמו R&B עכשווי ומוזיקת פופ, נפוצים ביותר ועשויים להופיע בשינוי גובה. באופן דומה לביילה פאנק, סגנון ההפקה של יצירות מוזיקליות אלו הן לעיתים קרובות מוזיקת לואו-פיי באופן מובהק.

הקצב של יצירות פוטוורק עשויות להשתנות בין יצירה ליצירה, לעיתים עם קטעי קצב מלאים ולעיתים עם קטעי קצב חלקיים. בנוסף לכך, יצירות פוטוורק מביעות מצב רוח היפנוטי, אפל ומופשט. יתר על כן, ביצירות פוטוורק יש שימוש כבד בסאב-בס ובאווירה הקצבית המהירה והחוזרת של מוזיקת ג'אנגל המוקדמת.

## הערות שוליים

קטגוריה:שנות ה-1990 במוזיקה
קטגוריה:שנות ה-2000 במוזיקה
קטגוריה:שיקגו: מוזיקה
קטגוריה:סגנונות מוזיקליים
מוריס ואלינצ'יץ'

**מוריס ואלינצ'יץ**' (בקרואטית: **Moris Valinčić**; נולד ב-17 בנובמבר 2002) הוא כדורגלן קרואטי המשחק בעמדת המגן הימני בדינמו זאגרב.

## קריירת מועדונים

ואלינצ'יץ' גדל במועדוני הנוער של רייקה ודינמו זאגרב. ב-2020 שיחק עונה אחת בדינמו זאגרב II מהליגה הקרואטית השלישית.

בין 2021 ל-2022 שיחק בנרטוואנאץ אופוזן מהליגה הקרואטית הרביעית. לאחר מכן, בין 2022 ל-2023, שיחק בשירוקי ברייג (כדורגל) מליגת העל של בוסניה והרצגובינה.

ב-2023 חתם באיסטרה 1961 מליגת העל הקרואטית.

בקיץ 2025, לאחר תקופות השאלה מוצלחות, חזר ואלינצ'יץ' וחתם בדינמו זאגרב מליגת העל הקרואטית.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני רייקה
קטגוריה:כדורגלני דינמו זאגרב
קטגוריה:כדורגלני איסטרה 1961
קטגוריה:כדורגלני שירוקי ברייג
קטגוריה:קרואטים שנולדו ב-2002
ג'יימס פילד

**ג'יימס גייבן פילד** (באנגלית: **James Gaven Field**; 24 בפברואר 1826 – 12 באוקטובר 1901) היה פוליטיקאי אמריקאי בקליפורניה ובווירג'יניה, אשר שימש גם איש עסקים, פקיד ממשלתי וקצין בצבא הקונפדרציה בדרגת מייג'ור. הוא כיהן כתובע הכללי של וירג'יניה והיה מועמדה לתפקיד סגן הנשיא של המפלגה הפופוליסטית בבחירות לנשיאות של 1892.

## ביוגרפיה
### ראשית חייו
ג'יימס גייבן פילד נולד ב-24 בפברואר 1826 בעיירה וולנט שבמחוז קאלפפר, וירג'יניה, לאביו השופט לואיס ינסי פילד ולאמו מריה דאנקן. לאחר לימוד בבית ספר קלאסי פרטי, עבד כסוחר באדמות לשעבר של הלורד פיירפקס ואף שימש כמורה.

ב־20 ביוני 1854 נישא לפרנסס א. קוהרד, שהייתה צעירה ממנו בשנתיים. נישואיהם נמשכו עד מותה באפריל 1877. לשניים נולדו לפחות ארבעה ילדים. ב־2 בפברואר 1882 נישא בשנית לאליזבת ר. לוגווד.

### קריירה
בשנת 1848 הצטרף פילד למייג'ור היל, גזבר בצבא ארצות הברית, ונסע עמו לקליפורניה כפקיד. בנוסף לעבודתו הפדרלית, שימש כמזכיר הוועידה שחיברה את החוקה הראשונה של מדינת קליפורניה בשנת 1850.

באוקטובר 1850 שב לווירג'יניה, למד משפטים אצל דודו, השופט ריצ'רד ה. פילד, והתקבל ללשכת עורכי הדין ב־1852. בשנת 1859 נבחר כתובע מחוזי של מחוז קאלפפר.

על פי מפקד האוכלוסין הפדרלי של 1860, החזיק פילד שישה עבדים: גבר שחור בן 70, אישה שחורה בת 18, שתי ילדות בנות 12 ושני בנים בגילאי 9 ו־14.

ב־17 באפריל 1861 התפטר מתפקידו כתובע מחוזי והצטרף ל"אנשי הדקה" של מחוז קאלפפר. הוא התגייס כחייל פשוט, ובהמשך נעשה קצין ברגימנט ה־13 של וירג'יניה. הוא השתתף במערכה בעמק שניהל ג'קסון ב־1862, וב־23 במרץ אותה שנה הועלה לדרגת מייג'ור ושירת במטהו של הגנרל א. פ. היל. בקרב גיינס מיל נפצע, ובקרב הר סידר (9 באוגוסט 1862) איבד את רגלו. לאחר שהחלים במאי 1863, המשיך בשירות הקונפדרציה כקצין תשלומים עד לכניעת מדינות הדרום ב־9 באפריל 1865.

לאחר מלחמת האזרחים הצטרף למפלגה השמרנית. בשנת 1877 נבחר לתובע הכללי של וירג'יניה. בשנת 1879 הופיע בפני בית המשפט העליון של ארצות הברית בתיק Ex Parte Virginia, אך נכשל לשכנע את השופטים כי לקונגרס אין סמכות לחייב הכללת שחורים בחבר מושבעים במשפטים פליליים.

בהמשך חייו פרש לחווה במחוז אלבמרל, וירג'יניה, אך המשיך להיות פעיל פוליטית.

### מועמדות לסגן נשיא ומעורבות פוליטית
בבחירות לנשיאות של 1892 נבחר להיות מועמד לתפקיד סגן הנשיא של המפלגה הפופוליסטית, לצדו של המועמד לנשיאות ג'יימס ויבר. פילד ניהל מסע בחירות במדינות הדרום ובמדינות הגבול, ותמך במצע הרפורמות הרדיקליות של המפלגה.

בנאום שנשא ביולי 1892 בעיירה גורדונסוויל שבמחוז אורנג', השווה את הדחף המהפכני של הפופוליזם למהפכה האמריקנית של 1776, וקרא לקהל: "קראו את התנ"ך בימי ראשון, ואת מצע אומהה בכל יום מימות השבוע."

הצמד ויבר–פילד זכה בחמש מדינות וקיבל למעלה ממיליון קולות. בשנת 1893 קרא פילד להדחת הנשיא גרובר קליבלנד, וב־1896 וב־1900 תמך במועמד המפלגה הדמוקרטית ויליאם ג'נינגס ברייאן.

### מוות ומורשת
פילד נפטר בגורדונסוויל שבווירג'יניה – לפי מקורות מסוימים ב־18 במאי 1902, ולפי אחרים ב־12 באוקטובר 1901. הוא נקבר בבית העלמין העירוני של קאלפפר.

## קישורים חיצוניים

## ביאורים

קטגוריה:אמריקאים ילידי וירג'יניה
קטגוריה:התובעים הכלליים של וירג'יניה
קטגוריה:אנשי צבא במלחמת האזרחים האמריקנית
קטגוריה:אמריקאים שנולדו ב-1826
קטגוריה:אמריקאים שנפטרו ב-1901
יוסיפ מישיץ'

**יוסיפ מישיץ**' (בקרואטית: **Josip Mišić**; נולד ב-28 ביוני 1994) הוא כדורגלן קרואטי המשחק בעמדת הקשר האחורי בדינמו זאגרב.

## קריירת מועדונים

מישיץ' גדל במחלקת הנוער של אוסייק וב-2012 עלה לקבוצה הבוגרת בליגת העל הקרואטית. את הופעת הבכורה שלו בליגה האירופית ערך בניצחון 3–1 על סנטה קולומה. בדצמבר 2014 חתם על חוזה ל-4.5 שנים ברייקה (כדורגל) מליגת העל הקרואטית.

לאחר שלוש שנים מוצלחות ברייקה, בינואר 2018 עבר מישיץ' לספורטינג ליסבון מליגת העל הפורטוגלית תמורת 3 מיליון אירו.

ב-17 בינואר 2019 הושאל מישיץ' לפאוק סלוניקי מליגת העל היוונית עד יוני 2020, עם אופציית רכישה.

ב-2020 הושאל מישיץ' לדינמו זאגרב מליגת העל הקרואטית, וב-2021 הפכה ההשאלה להעברה קבועה.

## קריירה בינלאומית
מישיץ' ערך את הופעת הבכורה שלו בנבחרת קרואטיה בינואר 2017 בטורניר גביע סין נגד צ'ילה, ורשם הופעה שנייה ואחרונה באותו טורניר נגד המארחת סין.

בנובמבר 2022 נכלל בסגל המורחב למונדיאל 2022, אך לא נכלל בסגל הסופי.

## תארים

***רייקה**
** ליגת העל הקרואטית: 2016/2017
** הגביע הקרואטי: 2016/2017

***ספורטינג ליסבון**
** הגביע הפורטוגלי: 2018/2019

***פאוק סלוניקי**
** ליגת העל היוונית: 2018/2019
** הגביע היווני: 2018/2019

***דינמו זאגרב**
** ליגת העל הקרואטית: 2020/2021, 2021/2022, 2022/2023, 2023/2024
** הגביע הקרואטי: 2020/2021, 2023/2024

***אישיים**
** מלך הבישולים של ליגת העל הקרואטית: 2013/2014
** נבחרת העונה של ליגת העל הקרואטית: 2016/2017, 2022/2023, 2023/2024
** שחקן השנה של פאוק סלוניקי: 2019/2020
** נבחרת העונה של ליגת העל היוונית: 2019/2020

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני נבחרת קרואטיה
קטגוריה:כדורגלני אוסייק
קטגוריה:כדורגלני רייקה
קטגוריה:כדורגלני ספציה
קטגוריה:כדורגלני ספורטינג ליסבון
קטגוריה:כדורגלני פאוק סלוניקי
קטגוריה:כדורגלני דינמו זאגרב
קטגוריה:ילידי 1994
סקוט מקנה

**סקוט פרייזר מקנה** (באנגלית: **Scott Fraser McKenna**; נולד ב-12 בנובמבר 1996) הוא כדורגלן סקוטי המשחק בעמדת הבלם בדינמו זאגרב ובנבחרת סקוטלנד.

## קריירת מועדונים

### אברדין
מקנה החל את הקריירה שלו באקדמיה של אברדין מליגת העל הסקוטית. הוא ערך את הופעת הבכורה המקצועית שלו עבור אברדין ב-6 בפברואר 2016.

ב-2015 הושאל לאייר יונייטד מהליגה הסקוטית הראשונה. ב-2016 הושאל לאלואה אתלטיק מהליגה הסקוטית השנייה ובנובמבר 2016 הושאל שוב לאייר יונייטד מהליגה הסקוטית השנייה עד סוף העונה.

בינואר 2018 דחתה אברדין הצעה מהאל סיטי לרכישת מקנה. באוגוסט 2018 דחתה אברדין הצעות גבוהות יותר מסלטיק ומאסטון וילה.

### נוטינגהאם פורסט
ב-23 בספטמבר 2020 עבר מקנה לנוטינגהאם פורסט מהפוטבול ליג צ'מפיונשיפ תמורת סכום שלא פורסם, שדווח כשיא מועדון עבור אברדין.

במהלך עונת 2021/2022 הוא נבחר לשחקן העונה של נוטינגהאם פורסט, עונה שבסיומה הקבוצה העפילה להפרמייר ליג. ב-30 בינואר 2024 הושאל לפ.צ. קופנהגן מליגת העל הדנית עד סוף העונה. ביוני 2024 עזב את נוטינגהאם פורסט עם תום חוזהו.

### לאס פאלמאס
ב-8 באוגוסט 2024 חתם מקנה על חוזה לשלוש שנים בלאס פאלמאס מלה ליגה.

### דינמו זאגרב
ב-2025 חתם בדינמו זאגרב מליגת העל הקרואטית.

## קריירה בינלאומית
מקנה זומן להנבחרת הלאומית במרץ 2018 וערך את הופעת הבכורה שלו ב-23 במרץ בהפסד 1–0 לקוסטה ריקה. בהופעתו הרביעית בנבחרת, ב-2 ביוני 2018 בהפסד 1–0 למקסיקו, שימש כקפטן הנבחרת.

הוא נכלל בסגל הנבחרת ליורו 2020 וליורו 2024.

## תארים

***נוטינגהאם פורסט**
** פלייאוף העלייה לפרמייר ליג: 2022

***אישיים**
** שחקן העונה של נוטינגהאם פורסט: 2021/2022

## קישורים חיצוניים

## הערות שוליים

קטגוריה:כדורגלנים סקוטים
קטגוריה:כדורגלני אברדין
קטגוריה:כדורגלני נוטינגהאם פורסט
קטגוריה:כדורגלני פ.צ. קופנהגן
קטגוריה:כדורגלני לאס פאלמאס
קטגוריה:כדורגלני דינמו זאגרב
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:ילידי 1996
ארבר הוג'ה

**אָרְבֶּר הוֹגָ'ה** (באלבנית: **Arbër Hoxha**; נולד ב-6 באוקטובר 1998) הוא כדורגלן אלבני-קוסוברי יליד גרמניה המשחק בעמדת הקיצוני השמאלי בדינמו זאגרב ובנבחרת אלבניה.

## קריירת מועדונים

### קוסובו
הוג'ה החל את הקריירה המקצועית שלו בקוסובו. הוא שיחק בליגת העל הקוסוברית במדי איסטוגו, פרישטינה, בלקני ובמהלך תקופתו בפרישטינה הושאל לחייוואליה ולבסה פץ', שתיהן שיחקו גם הן בליגת העל הקוסוברית.

### קרואטיה
ב-5 ביולי 2021 עבר הוג'ה לראשונה מחוץ לקוסובו והצטרף ללוקומוטיבה זאגרב מליגת העל הקרואטית.

ב-8 בפברואר 2022 חתם על חוזה לשלוש שנים בסלאבן בלופו, גם היא מליגת העל הקרואטית, שם הפך לשחקן מפתח.

בינואר 2024 עבר הוג'ה לדינמו זאגרב מליגת העל הקרואטית תמורת סכום מדווח של כ-2 מיליון אירו. בעונתו הראשונה המלאה במועדון, 2023/2024, זכה עם דינמו בדאבל המקומי (אליפות וגביע).

## קריירה בינלאומית

הוג'ה ייצג בתחילה את נבחרת קוסובו הבוגרת בשלושה משחקי ידידות בין 2020 ל-2021, בהם כבש שער אחד.

במרץ 2024 עבר לייצג את נבחרת אלבניה לאחר שקיבל דרכון אלבני, ונכלל בסגל הנבחרת ליורו 2024.

## קישורים חיצוניים

## הערות שוליים

קטגוריה:כדורגלנים אלבנים
קטגוריה:כדורגלנים קוסוברים
קטגוריה:כדורגלני פרישטינה
קטגוריה:כדורגלני לוקומוטיבה זאגרב
קטגוריה:כדורגלני סלאבן בלופו
קטגוריה:כדורגלני דינמו זאגרב
קטגוריה:כדורגלני נבחרת קוסובו
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:ילידי 1998
בראט ג'ימסיטי

**בֶּרַאט רידוואן גִ'ימְסִיטִי** (באלבנית: **Berat Ridvan Djimsiti**; נולד ב-19 בפברואר 1993) הוא כדורגלן אלבני יליד שווייץ המשחק בעמדת הבלם באטאלנטה ובנבחרת אלבניה, בה הוא גם משמש כקפטן.

## קריירת מועדונים

### פ.צ. ציריך
ג'ימסיטי גדל במחלקת הנוער של פ.צ. ציריך. הוא ערך את הופעת הבכורה המקצועית שלו ב-3 במרץ 2012 במדי פ.צ. ציריך במסגרת ליגת העל השווייצרית. הוא שיחק במועדון עד ינואר 2016, וזכה עמה בשני גביעי שווייץ (2014, 2016).

### אטאלנטה
ב-18 בינואר 2016 חתם ג'ימסיטי על חוזה לשלוש שנים וחצי באטאלנטה מסרייה א'. 

זמן קצר לאחר מכן, הושאל לקבוצות אחרות כדי לצבור דקות משחק:
* ב-31 באוגוסט 2016 הושאל לאוולינו מסרייה ב'.
* ב-8 ביולי 2017 הושאל לבנוונטו, שעלתה אז לסרייה א'.

בקיץ 2018 שב ג'ימסיטי לאטאלנטה והפך לבלם פותח קבוע. בעונת 2023/2024 זכה עם הקבוצה בליגה האירופית לאחר ניצחון 0–3 בגמר על באייר לברקוזן.

## קריירה בינלאומית

ג'ימסיטי ייצג את שווייץ בנבחרות הנוער והצעירות עד גיל 21.

בספטמבר 2014 החל בהליכים למעבר לייצג את נבחרת אלבניה, וקיבל אזרחות אלבנית ב-15 ביולי 2015. ב-4 בספטמבר 2015 ערך את הופעת הבכורה שלו בנבחרת הבוגרת, וב-11 באוקטובר 2015 כבש את שערו הראשון בנבחרת במוקדמות יורו 2016 מול ארמניה. הוא משמש כיום כקפטן הנבחרת.

## תארים

**פ.צ. ציריך**
* הגביע השווייצרי: 2013/2014, 2015/2016

**אטאלנטה**
* הליגה האירופית: 2023/2024

**אישיים**
* נבחרת העונה של הליגה האירופית: 2023/2024

## קישורים חיצוניים

## הערות שוליים

קטגוריה:כדורגלנים אלבנים
קטגוריה:כדורגלנים שווייצרים
קטגוריה:כדורגלני פ.צ. ציריך
קטגוריה:כדורגלני אטאלנטה
קטגוריה:כדורגלני אבלינו
קטגוריה:כדורגלני בנוונטו
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:ילידי 1993
ויליאם לה מסורייר

**וויליאם ג'יימס לה-מסורייר ג'וניור** (12 ביוני 1926 – 14 ביוני 2007) היה מהנדס מבנים  אמריקאי. תכנן את מרכז סיטיקורפ, בניין עיריית בוסטון, מגדל AXA  ואת בנק אוף אמריקה פלאזה . הוא ידוע בכך שנאלץ להעריך מחדש את חישוביו במהלך המשבר ההנדסי במרכז סיטיקורפ.

## ראשית חייו וחינוך
ווילאם, שנולד בפונטיאק , מישיגן, היה הצעיר מבין ארבעה ילדים של ברטה (שרמן) וויליאם ג'יימס לה-מסורייר האב, בעלי עסק לניקוי יבש. לאחר שסיים את לימודיו בתיכון, הוא עזב את מישיגן כדי ללמוד מתמטיקה בהרווארד קולג' . בשנת 1947 סיים תואר ראשון במתמטיקה, ולאחר מכן למד בבית הספר לעיצוב באוניברסיטת הרווארד  (GSD). מאוחר יותר עבר ל (MIT), שם קיבל בשנת 1953 תואר שני בהנדסת בניין ובנייה.

## קריירה
בזמן שעבד ב-MIT, עבד לה-מסורייר עבור אלברט גולדברג, מהנדס מבנים ותיק מבוסטון; בסופו של דבר, לה-מסורייר הפך לשותף ושמה של החברה שונה לגולדברג לה-מסורייר ושות'. באפריל 1961, השניים נפרדו ווילאם הקים את חברתו .

לה-מסורייר היה אחראי על הנדסת המבנים במספר רב של מבנים בולטים, כולל בניין עיריית בוסטון, הבנק הפדרלי של בוסטון , מגדל AXA ובנק אוף אמריקה פלאזה.

לה-מסורייר ידוע אולי בעיקר בזכות תפקידו במהלך המשבר ההנדסי במרכז סיטיקורפ, כאשר העריך מחדש בסתר את חישוביו על מגדל המטה של סיטיקורפ בניו יורק לאחר שהבניין הושלם בשנת 1977. ביוני 1978, סטודנטית להנדסה באוניברסיטת פרינסטון, דיאן הרטלי, יצרה קשר עם משרדו של לה-מסורייר לאחר שזיהתה רוחות שעלולות להפיל את הבניין בנסיבות מסוימות. מאוחר יותר, סטודנט צעיר אחר, לי דה-קרוליס, גרם ללה-מסורייר לבצע מחדש את הניתוח שלו. הוא גילה שהקבלן החליף את המחברים המרותכים הנדרשים במחברי ברגים זולים יותר, וייתכן שחלשים יותר. חולשה זו הייתה עלולה לתרום לקריסת הבניין ברוחות אלכסוניות. הבנה זו גרמה לשיפוץ חפוז וחשאי, שתואר במאמר משנת 1995 ב תחת הכותרת "משבר חמישים ותשע הקומות". המקרה הוא כיום מקרה בוחן אתי בתוכניות לתואר באדריכלות.

## פרסים
בשנת 1968 זכה ויליאם לה-מסורייר במדליית מקצועות של המכון האמריקאי לאדריכלים (AIA), בשנת 1978 נבחר ל  (NAE), בשנת 1988 נבחר לחבר כבוד במכון האמריקאי לאדריכלים, ובשנת 1989 נבחר לחבר כבוד ב  (ASCE). בשנת 1999 קיבל את פרס ג'יי לויד קימברו מטעם  (AISC), אות הכבוד הגבוה ביותר שלו. בשנת 2004 הוא מונה לחבר כבוד לאומי של צ'י אפסילון ,  הלאומית להנדסה אזרחית.

## מותו
בעקבות נפילה שהתרחשה ב-31 במאי 2007 נכנס לה-מסורייר לניתוח יום לאחר מכן (ב-1 ביוני 2007). כתוצאה מסיבוכים לאחר ניתוח שעבר, נפטר לה-מסורייר ב-14 ביוני 2007 ב, מיין.

## קישורים חיצוניים

* LeMessurier's site
* Boston Globe William LeMessurier Obituary
* Brief Slate article on the Citicorp building
* Article about the potential problem caused by poor decisions made by contractors working on the Citicorp building.
* MIT article
* OnlineEthics.org article
* (Re)examining the Citicorp Case: Ethical Paragon or Chimera
* The Most Dangerous Building in Manhattan on YouTube (Veritasium channel, posted 2025-04-26)


## הערות שוליים

קטגוריה:אמריקאים ילידי מישיגן
קטגוריה:מהנדסים אמריקאים
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת הרווארד
קטגוריה:חברי האקדמיה הלאומית להנדסה של ארצות הברית
קטגוריה:אמריקאים שנולדו ב-1926
קטגוריה:אמריקאים שנפטרו ב-2007
מיכה זאיץ

**מיכה זאיץ** (בסלובנית: **Miha Zajc**; נולד ב-1 ביולי 1994) הוא כדורגלן סלובני המשחק בעמדת הקשר בדינמו זאגרב מליגת העל הקרואטית.

## קריירת מועדונים
### קריירה מוקדמת בסלובניה
זאיץ החל את הקריירה המקצועית שלו באינטרבלוק מליובליאנה, ששיחקה אז בליגה הסלובנית השנייה. בקיץ 2012 עבר לאולימפיה ליובליאנה מליגת העל הסלובנית. משם הושאל בינואר 2013 לצליה, גם היא מליגת העל הסלובנית.

באוגוסט 2014 חזר זאיץ לאולימפיה ליובליאנה וחתם על חוזה לשלוש שנים. בעונת 2015/2016 זכה עם הקבוצה בליגת העל הסלובנית.

### אמפולי
ב-25 בינואר 2017 עבר זאיץ לאמפולי מסרייה א' וחתם על חוזה לארבע שנים.

אמפולי ירדה לסרייה ב' בתום עונת 2016/2017. זאיץ היה שחקן מפתח בעונת 2017/2018 וסייע לקבוצה לחזור לסרייה א' לאחר עונה אחת.

### פנרבחצ'ה
בינואר 2019 עבר זאיץ לפנרבחצ'ה מסופר ליג. במהלך תקופתו במועדון הטורקי, הושאל פעמיים:
* בספטמבר 2020 הושאל למשך עונה לגנואה מסרייה א'.
* ב-31 באוגוסט 2024 הושאל למשך עונה לטולוז מליג 1.

ב-31 ביולי 2023 חתם זאיץ על חוזה חדש בפנרבחצ'ה עד שנת 2026. הוא זכה עם המועדון בהגביע הטורקי בעונת 2022/2023.

### דינמו זאגרב
ב-20 בספטמבר 2025 עבר זאיץ לדינמו זאגרב מליגת העל הקרואטית.

## קריירה בינלאומית

זאיץ ייצג את סלובניה בכל נבחרות הנוער, וממרץ 2016 החל לשחק בהנבחרת הבוגרת. הוא שיחק 39 משחקים במדי הנבחרת וכבש 8 שערים.

## תארים

**אולימפיה ליובליאנה**
* ליגת העל הסלובנית: 2015/2016

**אמפולי**
* סרייה ב': 2017/2018

**פנרבחצ'ה**
* הגביע הטורקי: 2022/2023

## קישורים חיצוניים

## הערות שוליים

קטגוריה:כדורגלנים סלובנים
קטגוריה:כדורגלני אולימפיה ליובליאנה
קטגוריה:כדורגלני צליה
קטגוריה:כדורגלני אמפולי
קטגוריה:כדורגלני פנרבחצ'ה
קטגוריה:כדורגלני גנואה
קטגוריה:כדורגלני טולוז
קטגוריה:כדורגלני דינמו זאגרב
קטגוריה:קרואטים שנולדו ב-1994
איוואן נביסטיץ'

**איוואן נביסטיץ**' (בקרואטית: **Ivan Nevistić**; נולד ב-31 ביולי 1998) הוא כדורגלן קרואטי המשחק בעמדת השוער בדינמו זאגרב מליגת העל הקרואטית.

## קריירת מועדונים

### רייקה והשאלות
נביסטיץ' החל את דרכו המקצועית ברייקה מליגת העל הקרואטית ביוני 2016 לאחר שהצטרף למחלקת הנוער של המועדון מאוסיאק שנה קודם לכן.

את רוב שנותיו הראשונות בבוגרים בילה בהשאלה.

בעונת 2017/2018 הושאל לואראז'דין מהליגה הקרואטית השנייה.

ב-2018 הושאל למורה מליגת העל הסלובנית, שם לא שיחק במדי הקבוצה.

בין 2019 ל-2020 חזר לואראז'דין, שבינתיים עלתה לליגת העל הקרואטית.

ביולי 2018 חתם נביסטיץ' על חוזה חדש לארבע שנים ברייקה. בעונת 2020/2021 הוא רשם את מספר ההצלות הגבוה ביותר (19) בשלב הבתים של הליגה האירופית באותה עונה.

### דינמו זאגרב
ב-20 בספטמבר 2021 עבר נביסטיץ' לדינמו זאגרב מליגת העל הקרואטית. את עונת 2021/2022 הוא בילה בהשאלה בלוקומוטיבה זאגרב מליגת העל הקרואטית. 

החל מעונת 2022/2023 הוא נכלל בסגל דינמו זאגרב.

## קריירה בינלאומית
נביסטיץ' שיחק בנבחרות הצעירות של קרואטיה מגיל 14 ועד גיל 21. 

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני רייקה
קטגוריה:כדורגלני מורה
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:קרואטים שנולדו ב-1998
מתאו ליסיצה

**מתאו ליסיצה** (בקרואטית: **Mateo Lisica**; נולד ב-9 ביולי 2003) הוא כדורגלן קרואטי המשחק בעמדת הקיצוני בדינמו זאגרב.

## קריירת מועדונים

ליסיצה גדל במחלקת הנוער של איסטרה 1961. ב-30 ביוני 2020 ערך את הופעת הבכורה המקצועית שלו בקבוצה הבוגרת של איסטרה 1961 מליגת העל הקרואטית.

ב-2025 חתם בדינמו זאגרב, גם היא מליגת העל הקרואטית.

## קישורים חיצוניים

קטגוריה:כדורגלנים קרואטים
קטגוריה:כדורגלני איסטרה 1961
קטגוריה:כדורגלני דינמו זאגרב
קטגוריה:קרואטים שנולדו ב-2003
ברונו גודה

**ברונו גודה** (בקרואטית: **Bruno Goda**; נולד ב-17 באפריל 1998) הוא כדורגלן קרואטי המשחק בעמדת המגן השמאלי בדינמו זאגרב מליגת העל הקרואטית.

## קריירת מועדונים

גודה שיחק בקבוצות הנוער של דינמו זאגרב והרוואטסקי דרגובוליאץ. הוא ערך את הופעת הבכורה המקצועית שלו בעונת 2016/2017 בהרוואטסקי דרגובוליאץ מהליגה הקרואטית השנייה. 

בקיץ 2017 עבר לסלובן בלופו מליגת העל הקרואטית, שם שיחק חמש עונות ורשם 121 הופעות ליגה.

ב-2022 עבר לרייקה מליגת העל הקרואטית. בעונת 2023/2024 היה שותף להגעה לשלב הפלייאוף של הקונפרנס ליג. בעונת 2024/2025 זכה עם הקבוצה בליגת העל הקרואטית ובגביע הקרואטי.

ב-2025 עבר לדינמו זאגרב מליגת העל הקרואטית.

## תארים

**רייקה**
* ליגת העל הקרואטית: 2024/2025
* הגביע הקרואטי: 2024/2025

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני רייקה
קטגוריה:כדורגלני דינמו זאגרב
קטגוריה:קרואטים שנולדו ב-1998
דיון דרנה בליו

**דיון דְרֶנָה בֶּלְיוֹ** (בקרואטית: **Dion Drena Beljo**; נולד ב-1 במרץ 2002) הוא כדורגלן קרואטי המשחק בעמדת החלוץ בדינמו זאגרב מליגת העל הקרואטית ובנבחרת קרואטיה.

## קריירת מועדונים
### קרואטיה
בליו החל את הקריירה בצ'יבאליה. בעונת 2018/2019 החל לשחק בקבוצה הבוגרת בליגה הקרואטית השלישית, שם כבש 10 שערים וסייע לקבוצה להבטיח עלייה.

ב-2019 עבר לאוסיאק מליגת העל הקרואטית, ושיחק בעיקר בקבוצת המילואים בליגת המשנה. ביולי 2021 הושאל לאיסטרה 1961 מליגת העל הקרואטית לעונת 2021/2022, בה כבש 15 שערים ב-34 משחקי ליגה. בתום ההשאלה חזר לאוסיאק.

### מעבר לאירופה
ב-13 בינואר 2023 הצטרף בליו לאאוגסבורג מהבונדסליגה בגרמניה, תמורת 3 מיליון אירו.

ב-9 ביולי 2024 הושאל לראפיד וינה מהבונדסליגה האוסטרית לעונה אחת, עם אופציה לרכישה.

### חזרה לקרואטיה
ב-16 ביולי 2025 חזר בליו לקרואטיה וחתם על חוזה רב-שנתי בדינמו זאגרב מליגת העל הקרואטית.

## קריירה בינלאומית
ביוני 2023 זומן בליו לנבחרת הבוגרת לקראת גמר ליגת האומות 2023. הוא ערך את הופעת הבכורה שלו ב-12 באוקטובר 2023 במשחק מול טורקיה במסגרת מוקדמות יורו 2024.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני איסטרה 1961
קטגוריה:כדורגלני אאוגסבורג
קטגוריה:כדורגלני ראפיד וינה
קטגוריה:כדורגלני דינמו זאגרב
קטגוריה:קרואטים שנולדו ב-2002
יהונתן פראטו

**יהונתן פראטו** (16 בפברואר 1913 – 5 בינואר 2006) היה עורך דין, שליח היישוב ודיפלומט ישראלי.

## ביוגרפיה
פראטו נולד ב-16 בפברואר 1913 בפירנצה שבאיטליה, שם כיהן אביו דוד פראטו כראש הקהילה. האב מונה בהמשך לרב של אלכסנדריה (1927–1936). בינתיים, יהונתן השלים תואר דוקטור במשפטים ועלה לישראל בשנת 1936. אביו, פרופ' הרב דוד פראטו, מונה בהמשך לרב הראשי של רומא (1936–1938 ושוב 1945–1951) וחי בתל אביב בין כהונה לכהונה.

בארץ ישראל המנדטורית, יהונתן עבד תחילה כמורה לאיטלקית וראש המחלקה האיטלקית של תחנת הרדיו הממשלתית הבריטית "Jerusalem Calling". בשנת 1940, ד"ר ג'ונתן פראטו ואביו ניהלו משא ומתן כשליחים מטעם היישוב עם רשויות איטליה והוותיקן על תוכנית להצלת יהודים מפולין דרך איטליה. בשנת 1941, מונה פראטו לעורך דין.

### כדיפלומט
ב-1 במאי 1949 הצטרף פראטו לשירות החוץ של מדינת ישראל. בתחילה עבד בשגרירות ישראל ברומא, ולאחר מכן בשגרירות ישראל בבואנוס איירס. בשנת 1959 מינתה שרת החוץ גולדה מאיר, את פראטו לציר בשגרירות ישראל באתונה. לאחר מכן, כיהן פראטו כציר ישראל בקובה (1960-1963).

כאחראי ליחסי ישראל והכנסייה, קיבל פראטו את פני האפיפיור פאולוס השישי בביקורו בישראל בשנת 1964 במעבר תענך. בין השנים 1969 ל-1972, פראטו כיהן כשגריר בקוסטה ריקה ובניקרגואה. במהלך השנה האחרונה לתפקיד זה הוא כיהן גם כשגריר להונדורס. פראטו ניהל את יחסי ישראל והכנסייה משנת 1973 ועד פרישתו ממשרד החוץ ב-28 בפברואר 1978. לאחר פרישתו, הוא עבד 5 שנים נוספות כארכיונאי.

## קישורים חיצוניים
*יהונתן פראטו, באתר משרד החוץ
*Jeonathan Prato archive, באתר הספרייה הלאומית

## הערות שוליים

קטגוריה:אנשי היישוב
קטגוריה:עיתונאים ביישוב
קטגוריה:שגרירי ישראל בהונדורס
קטגוריה:שגרירי ישראל בניקרגואה
קטגוריה:שגרירי ישראל בקובה
קטגוריה:שגרירי ישראל ביוון
קטגוריה:שגרירי ישראל בקוסטה ריקה
קטגוריה:עורכי דין ישראלים במאה ה-20
דניאל זגוראץ

**דניאל זַגוֹרַאץ** (בקרואטית: **Danijel Zagorac**; נולד ב-7 בפברואר 1987) הוא כדורגלן קרואטי המשחק בעמדת השוער בדינמו זאגרב מליגת העל הקרואטית.

## קריירת מועדונים

זגוראץ החל את דרכו בר.נ.ק. ספליט. הוא שיחק במועדון מעל עשור, ובעונת 2009/2010 זכה עמה בליגה הקרואטית השנייה.

בקיץ 2016 חתם בדינמו זאגרב מליגת העל הקרואטית. מיד לאחר החתימה הושאל ללוקומוטיבה זאגרב מליגת העל הקרואטית למשך חצי עונה, במהלכה ערך 18 הופעות ליגה.

מאז חזרתו לדינמו זאגרב הוא משמש בעיקר כשוער מחליף, אך שותף במספר רב של זכיות בתארים המקומיים.

## תארים

**ר.נ.ק. ספליט**
* הליגה הקרואטית השנייה: 2009/2010

**דינמו זאגרב**
* ליגת העל הקרואטית: (4 זכיות)
* הגביע הקרואטי: (3 זכיות) 
* הסופר קאפ הקרואטי: 2019

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:קרואטים שנולדו ב-1987
מאיר עראמה

רבי **מאיר עראמה** היה רב, דרשן ומפרש המקרא מחכמי ספרד בתקופת הגירוש. שימש רב בקלטיוד, סרגוסה, נאפולי וסלוניקי.

## ביוגרפיה
רבי מאיר ערמאה נולד לפני שנת ה'רט"ו, 1455, בעיר קלטיוד (קלעת איוב) שבממלכת אראגון, כצעיר בניו של רבי יצחק עראמה. בשנת ה'רמ"ד, 1484, נישא עם בתו של רבי שלמה אטורטוש מסרגוסה, ועבר לגור בעיר חותנו. בעקבות גירוש ספרד בשנת ה'רנ"ב, 1492, נדד עם אביו לנאפולי שבאיטליה, שם נפטר אביו בשנת ה'רנ"ה, 1495. לאחר הכיבוש הספרדי של נאפולי בשנת רע"ב, 1512, גורשו יהודי העיר, ורבי מאיר קבע את מושבו בסלוניקי שבאימפריה העות'מאנית, בה כיהן כרב יהודי אראגון עד לפטירתו בי"ד בניסן ה'רפ"ב, 11 באפריל 1522.

## חיבוריו
חיבר שלושה חיבורים עיקריים ועוד מספר חיבורים שהופיעו כהוספה לחיבורים אחרים. חיבורו הראשון הוא **מאיר איוב** פירוש לספר איוב חיברו בזמן המגפה שפקדה את נאפולי בשנת ה'רס"ג, הספר נדפס לראשונה בשאלוניקי בשנת ה'רע"ז אצל יהודה גדליה. חיבורו השני הוא **מאיר תהלות** על ספר תהילים, חיברו בעת מגפת הדבר בסלוניקי בשנת ה'רע"ב וסיים את כתיבתו בשנת ה'רפ"א (בה הייתה בצורת), הספר נדפס בפעם הראשונה בוויניציאה בשנת ה'ש"ן על ידי רבי יצחק אבוהב (בעל מנורת המאור). חיבורו השליישי הוא הספר **אורים ותומים** פירוש לספרים ישעיה וירמיה נדפס בויניציאה בשנת ה'שס"ג.

חיבורים נוספים ממנו: פירוש לשיר השירים. פירוש למגילת אסתר בספר **לקוטי שושנים** שנדפס בוינציה ה'שס"ב נדפסו מפירושיו על ספר יהושע. בנוסף בספריות בעולם נמצאים כתבי יד הכוללים פירושים לתנ"ך ולתלמוד שלא נדפסו.

### מהדורות של חיבוריו לאורך השנים
* **מאיר איוב** על ספר איוב, סלוניקי, ה'רע"ז. מיינץ, ה'ש"י. ריוא דטרונטי, ה'שכ"ב. ויניציה, ה'שכ"ז. ניו יורק, ה'תשמ"ח.
* **מאיר תהלות** על ספר תהלים, ויניציה, ה'ש"נ. ורשה, ה'תרנ"ח. ברוקלין, ה'תשמ"ה. מהדורה חדשה – ה'תשפ"א, מכון אור לישרים, עוז והדר
* **אורים ותומים** על הספרים ישעיהו וירמיהו, ויניציה, ה'שס"ג. בני ברק, ה'תש"ל. ניו יורק, ה'תשמ"ח. אשדוד, ה'תשנ"ח.
* פירוש לשיר השירים, נדפס ב: מוריה (כתב עת), 2025
* פירושים לתלמוד (בכתב יד)

## קישורים חיצוניים
* רבי מאיר ערמאה באתר הספרייה הלאומית
* 
* 
* 
* 
* 
* 
* 
* 
* 
* 

## הערות שוליים

קטגוריה:ראשוני ספרד
קטגוריה:פרשני המקרא
קטגוריה:סרגוסה: רבנים
קטגוריה:נאפולי: רבנים
קטגוריה:סלוניקי: רבנים
קטגוריה:פרשני נ"ך
קטגוריה:פרשני מגילת אסתר
קטגוריה:מחברי ספרי דרוש
קטגוריה:מגורשי ספרד ופורטוגל
קטגוריה:יהודי איטליה במאה ה-15
קטגוריה:יהודי איטליה במאה ה-16
קטגוריה:יהודי האימפריה העות'מאנית במאה ה-16
סחר לא חוקי בסמים חוקיים

**סחר בלתי חוקי בסמים חוקיים** מתרחש כאשר קיימים פערי מחירים גדולים דים בין מקור הסם ובין מדינת היעד, המותירים למבריחים רווח אף לאחר ההשקעה הדרושה בהברחה. פערי מחיר אלה עשויים להיווצר בין היתר עקב הטלת מיסים על המוצר, או הגבלות אחרות. אם לא קיימות הגבלות חוקיות כלשהן בין מדינת המוצא של המוצר למדינת היעד, אזי יכול להתקיים מסחר חוקי בין שני השווקים. בישראל קיים שוק שחוק של תרופות מרשם היכולות להיות מסוכנות וממכרות - התרופות נקנות במרשם דרך קופות החולי ונמכרות בשוק השחור ברווח גדול.

יש עליה משמעותית בשכיחות של תלות יתר בתרופות מרשם. התהליך מתחיל לרוב בתרופה שנועדה לשיכוך כאבים ומתגלגלת לתלות בתרופה עד כדי התמכרות והתלות מתחילה בדרך כלל בשימוש בתרופה לשם התגברות על כאב או טיפול בתופעה מטרידה, ועשויה להפוך לתלות בתרופות עד כדי התמכרות חסרת שליטה ואף סכנה לבריאות ולחיים.

התרופות בהן השימוש לרעה שכיח הן תרופות ממשפחת האופיואידים המשמשות לטיפול בכאב.

שימוש לרעה (אנגלית: Misuse) בתרופות מרשם מוגדר כשימוש שנעשה שלא לפי ההנחיות שניתנו על ידי הרופא או שלא תואם לצרכים הרפואיים.

## תרופות מרשם
חלק מתרופות המרשם, היכולות להוות תחליף לסמים, נסחרות באופן בלתי חוקי ומחליפות את הצורך להבריח ולעבד סמים. לדוגמה, חלק מתרופות המרשם המכילות אופיאטים שהשפעתם הפסיכואקטיבית חזקה יותר מהשפעת הרואין הנמכר על ידי סוחרי הסמים. הרואין נחשב לחומר חזק במיוחד ביכולתו להשרות אופוריה ויכולתו לגרום להתמכרות. עם זאת יש אופיאטים סיתטיים שהם חזקים ממנו (כמו: פנטניל, קרפנטניל). לצד האופיואידים יש מגוון רחב של חומרים פסיכואקטיביים נכללים בתרופות מרשם ויש בהן שימוש לרעה – החל מבנזודיאזפינים (נוגדי חרדה) וכדורי שינה, וכלה בתרופות לטיפול בהפרעות קשב.

חלק מתרופות המרשם המשמשות בסחר סמים נגנבות מבתי מרקחת או מחסני תרופות, חלקן נקנה מרופאים המספקים מרשמים מזויפים, וחלקן נקנה באינטרנט. דרך נוספת לזליגת התרופות היא דרך מרשמים וטרינריים. תרופות מרשם ממשפחת הבנזודיאזפינים מוצאות דרכן לעיתים תכופות לשוק הסמים. גם תרופות להפרעות קשב מבוקשות ונסחרות בשוק החופשי. באופן כללי, הפיקוח על הסחר הבלתי חוקי בתרופות מרשם יעיל יותר, כיוון שהיצרן הוא בדרך כלל מפעל חוקי המקיים ביקורת הדוקה על כמויות הייצור ושרשרת האספקה ולכן איתור זליגה של סמים לשוק השחור קלה יותר. בכנסת אושרו תקנות הסמים המסוכנים כדי למנוע זליגה של תרופות מרשם מקופות החולים לשוק השחור. היתרון בשימוש בתרופות מרשם כסמים הוא בהפחתת הסיכון מחומר מזוהם, כיוון שסמים אלה מיוצרים בתנאי ייצור קפדנים, להבדיל ממעבדות סמים בלתי חוקיות.

## תרופות מרשם באינטרנט
החל משלהי שנות ה-90 קמו באינטרנט מספר רב של אתרים המציעים למכירה תרופות מרשם, ללא צורך במרשם רופא. אתרים אלה מאפשרים לסוחרי הסמים ולמשתמשים בסם להשלים עסקאות סמים ללא צורך במפגש פיזי עם ספק הסם. אתרים רבים מקבלים תשלומים בכרטיסי אשראי ואלה המבצעים עסקאות מזומן בלבד, מפחיתים עוד יותר את היכולת לעקוב אחר עסקאות אלה ולאתר את הצדדים לעסקה. רבים מן האתרים פועלים מתוך מדינות שבהן לא קיימת דרישה למרשם לצורך רכישת התרופות הנמכרות באתר. כך למשל, תרופות מרשם המכילות אופיאטים אינן דורשות מרשם במקסיקו. אופייה הגלובלי של רשת האינטרנט מאפשר לסוחרים אלה לקשור עסקאות ברחבי העולם.

## ראו גם
* סחר בסמים לא חוקיים

## הערות שוליים

קטגוריה:סחר בסמים
ניקו גאלשיץ'

**ניקו גאלשיץ**' (בקרואטית: **Niko Galešić**; נולד ב-26 במרץ 2001) הוא כדורגלן קרואטי יליד גרמניה המשחק בעמדת הבלם בדינמו זאגרב.

## קריירת מועדונים
גאלשיץ' נולד בברלין, גרמניה, והחל את הקריירה במחלקות הנוער של ויקטוריה 1889 ברלין, הרטה ברלין ולאחר מכן רייקה.

ב-2020 החל לשחק בקבוצה הבוגרת של רייקה.

ב-2022 הושאל להראבטסקי דראגובוליאץ'.

בשנת 2025 עבר לדינמו זאגרב.

## קריירה בינלאומית
גאלשיץ' שיחק בנבחרות הצעירות של קרואטיה, כולל עד גיל 19, עד גיל 20 ועד גיל 21.

## קישורים חיצוניים

קטגוריה:קרואטים שנולדו ב-2001
קטגוריה:כדורגלני רייקה
קטגוריה:כדורגלני דינמו זאגרב
קטגוריה:כדורגלנים קרואטים
סנדרו קולנוביץ'

**סנדרו קולנוביץ**' (בקרואטית: **Sandro Kulenović**; נולד ב-4 בדצמבר 1999) הוא כדורגלן קרואטי המשחק בעמדת החלוץ בטורינו מהסרייה א' בהשאלה מדינמו זאגרב.

## קריירת מועדונים
קולנוביץ' הצטרף לדינמו זאגרב ב-2008. ב-7 ביוני 2016 עבר לאקדמיה של לגיה ורשה מפולין. ב-22 ביולי 2017 הושאל ליובנטוס האיטלקית, וחזר ללגיה ביוני 2018.

ב-10 ביולי 2018 ערך את הופעת הבכורה שלו בקבוצה הבוגרת של לגיה ורשה בניצחון 1–0 על קורק סיטי בליגת האלופות.

ב-2 בספטמבר 2019 חזר לדינמו זאגרב מליגת העל הקרואטית. את הופעת הבכורה שלו בקבוצה המחודשת ערך ב-21 בספטמבר 2019 נגד וארז'דין.

ב-21 בספטמבר 2020 הושאל לרייקה מליגת העל הקרואטית. ב-24 בספטמבר 2020 ערך את הופעת הבכורה שלו ברייקה נגד קולוס קובליבקה בליגה האירופית.

ב-31 באוגוסט 2021 הושאל ללוקומוטיבה זאגרב שם שיחק שתי עונות, ובסיום עונת 2022/2023 שב לדינמו זאגרב.

ב-31 בינואר 2026 הושאל לטורינו מהסרייה א' עד לתום העונה עם אופציית רכישה.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני לגיה ורשה
קטגוריה:כדורגלני דינמו זאגרב
קטגוריה:כדורגלני רייקה
קטגוריה:כדורגלני לוקומוטיבה זאגרב
קטגוריה:כדורגלני טורינו
קטגוריה:קרואטים שנולדו ב-1999
רוברט מודראז'יה

**רוברט מודראז'יה** (בקרואטית: **Robert Mudražija**; נולד ב-5 במאי 1997) הוא כדורגלן קרואטי המשחק בעמדת הקשר בדינמו זאגרב.

## קריירת מועדונים

מודראז'יה החל את הקריירה המקצועית שלו בנ.ק. זאגרב בליגת העל הקרואטית ב-2014. לאחר שנתיים בקבוצה, עבר ב-2016 לליפרינג ששיחקה ב. ביוני 2017 שב לקרואטיה והצטרף לנ.ק. אוסייק מליגת העל הקרואטית.

ב-28 בינואר 2019 הוכרז על מעברו לפ.צ. קופנהגן מליגת העל הדנית. ב-26 בינואר 2021 הושאל לרייקה מליגת העל הקרואטית למשך 18 חודשים. בדצמבר 2021 הושאל לאולימפיה ליובליאנה מליגת העל הסלובנית.

לאחר סיום ההשאלה, חתם מודראז'יה בסלובן בלופו מליגת העל הקרואטית לקראת עונת 2022/2023. לקראת עונת 2023/2024 עבר לשחק בלוקומוטיבה זאגרב מליגת העל הקרואטית.

בקיץ 2025 שב מודראז'יה לקבוצת נעוריו, דינמו זאגרב מליגת העל הקרואטית.

## תארים
***פ.צ. קופנהגן**
** אליפות דנמרק: 2018/2019

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני נ.ק. זאגרב
קטגוריה:כדורגלני ליפרינג
קטגוריה:כדורגלני פ.צ. קופנהגן
קטגוריה:כדורגלני רייקה
קטגוריה:כדורגלני אולימפיה ליובליאנה
קטגוריה:כדורגלני לוקומוטיבה זאגרב
קטגוריה:כדורגלני דינמו זאגרב
קטגוריה:ילידי 1997
אגם קוויל

**אגם קוויל** (אנגלית: Lake Quill) הוא אגם בפארק הלאומי פיורדלנד של ניו זילנד.

גובהו 979 מטר מעל פני הים. הוא משתרע על פני כ-1.2 קמ"ר. ייתכן שהאגם נוצר כתוצאה מתזוזת קרחונים במהלך עידן הקרח האחרון.

אגם הקרקס הוא מקורם של מפלי סאת'רלנד, אחד המפלים הגבוהים ביותר במדינה והשביעי בגובהם בעולם. הם נופלים מאגם קוויל בשלושה מפלסים אל "עמק ארתור" לאורך שביל מילפורד, כ-20 ק"מ ממילפורד סאונד.

## שם האגם
האגם נקרא על שם ויליאם קוויל, שטיפס על מפלי סאת'רלנד בשנת 1890 והיה האירופאי הראשון שגילה את מקור המפלים. בעבר האגם נקרא בשם "אגם ויליאם".

## תיירות
האגם ומפליו הם יעד פופולרי לסיורי מסוקים, המאפשרים תצפית מקיפה על הנוף. טיפוס לאגם ברמה שאינה מסוכנת אפשרית מ"מעבר מקינון". ניתן להגיע ליעד זה (כמו גם לבסיס מפלי סאת'רלנד) דרך שביל מילפורד. מסלול הליכה פופולרי זה, הנמשך מספר ימים, דורש הזמנה ואישור מראש במחלקת השימור של ניו זילנד.

## בתרבות הפופולרית
בשנת 2018, האגם שימש כמקום צילומים לסרט "משימה בלתי אפשרית: התרסקות" בו טום קרוז מטיס מסוק H125 של חברת Airbus Helicopters.

האגם שימש כטפט עבור מערכות ההפעלה Windows 10 ו־Windows 11 של מיקרוסופט.

## קישורים חיצוניים

## הערות שוליים

קטגוריה:ניו זילנד: ימות ואגמים
דינו פריץ'

**דינו פריץ**' (בקרואטית: **Dino Perić**; נולד ב-12 ביולי 1994) הוא כדורגלן קרואטי המשחק בעמדת הבלם בדינמו זאגרב.

## קריירת מועדונים

פריץ' שיחק בנוער של נ.ק. אוסייק ועבר לנוער של דינמו זאגרב ב-2013. באותה שנה הושאל לנ.ק. ססבטה ששיחקה ב. ב-2014 עבר ללוקומוטיבה זאגרב מליגת העל הקרואטית.

בעונת 2016/2017 חזר פריץ' לדינמו זאגרב מליגת העל הקרואטית בהשאלה, וב-2017 חתם בקבוצה באופן קבוע.

## קריירה בינלאומית

פריץ' ערך את הופעת הבכורה שלו בנבחרת קרואטיה ב-16 בנובמבר 2019, כאשר פתח בהרכב בניצחון 3–1 על סלובקיה במסגרת מוקדמות יורו 2020, ניצחון שהבטיח לקרואטיה את העלייה לטורניר.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני לוקומוטיבה זאגרב
קטגוריה:כדורגלני דינמו זאגרב
קטגוריה:כדורגלני נבחרת קרואטיה
קטגוריה:ילידי 1994
סאחרודין מגומדאלאייב

**סאחרודין מגומדאלאייב** (באזרית: **Şahruddin Məhəmməd oğlu Məhəmmədəliyev**; נולד ב-12 ביוני 1994) הוא כדורגלן אזרי המשחק בעמדת השוער בקרבאך ובנבחרת אזרבייג'ן.

## קריירת מועדונים

ב-8 בפברואר 2014 ערך מגומדאלאייב את הופעת הבכורה שלו במדי סומגאיט מליגת העל האזרית, בתיקו 2–2 נגד שוואלאן.

מגומדאלאייב חתם בקרבאך מליגת העל האזרית ב-16 בינואר 2016. את הופעת הבכורה שלו במועדון ערך ב-6 בפברואר 2016 בניצחון 3–0 על חזר לנצ'ראן בליגת העל האזרית. ב-12 בדצמבר 2019 ערך את הופעת הבכורה האירופית שלו בתיקו 1–1 נגד דודלאנג' במסגרת שלב הבתים של הליגה האירופית.

בעונת 2023/2024 שיחק מגומדאלאייב באדנה דמירספור מהסופר ליג הטורקית. ב-18 ביולי 2024 חזר לקרבאך מליגת העל האזרית.

## קישורים חיצוניים

## הערות שוליים

קטגוריה:כדורגלנים אזרים
קטגוריה:כדורגלני קרבאך
קטגוריה:כדורגלני סומגאיט
קטגוריה:כדורגלני אדנה דמירספור
קטגוריה:כדורגלני נבחרת אזרבייג'ן
קטגוריה:כדורגלנים רוסים
קטגוריה:ילידי 1994
איוואן פיליפוביץ'

**איוואן פיליפוביץ**' (בקרואטית: **Ivan Filipović**; נולד ב-13 בנובמבר 1994) הוא כדורגלן קרואטי המשחק בעמדת השוער בדינמו זאגרב מליגת העל הקרואטית.

## קריירת מועדונים

פיליפוביץ' החל את הקריירה המקצועית שלו בציבאליה ב-2012. ב-30 ביוני 2015 עבר ללוקומוטיבה זאגרב מליגת העל הקרואטית. את הופעת הבכורה המקצועית שלו ערך ב-21 באוגוסט 2015 בהפסד 2–1 לאינטר זאפרשיץ' בליגת העל הקרואטית.

לקראת עונת 2017/2018 הושאל לנ.ק. ססבטה ששיחקה בליגה הקרואטית השנייה. ב-19 ביוני 2018 עבר לסלובן בלופו מליגת העל הקרואטית.

ב-30 ביוני 2021 עבר לפריז מליג 2.

ב-2024 עבר לדינמו זאגרב מליגת העל הקרואטית. בינואר 2025 הושאל לשיבניק מליגת העל הקרואטית.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:כדורגלני לוקומוטיבה זאגרב
קטגוריה:כדורגלני פריז
קטגוריה:כדורגלני דינמו זאגרב
קטגוריה:כדורגלני שיבניק
קטגוריה:קרואטים שנולדו ב-1994
עבאס חוסיינוב

**עבאס יסרפיל אוגלו חוסיינוב** (באזרית: **Abbas İsrafil oğlu Hüseynov**; נולד ב-13 ביוני 1995) הוא כדורגלן אזרי המשחק בעמדת המגן הימני בקרבאך ובנבחרת אזרבייג'ן.

## קריירת מועדונים

חוסיינוב החל את הקריירה המקצועית שלו בשמאחי (שנקראה אז כשלה) מליגת העל האזרית ב-2014. ב-2017 עבר לשחק בקרבאך מליגת העל האזרית.

## קריירה בינלאומית

ב-30 בינואר 2018 ערך חוסיינוב את הופעת הבכורה הבינלאומית שלו בנבחרת אזרבייג'ן במשחק ידידות מול מולדובה.

## קישורים חיצוניים

## הערות שוליים

קטגוריה:כדורגלנים אזרים
קטגוריה:כדורגלני שמאחי
קטגוריה:כדורגלני קרבאך
קטגוריה:כדורגלני נבחרת אזרבייג'ן
קטגוריה:ילידי 1995
בירגר מלינג

**בירגר סולברג מלינג** (בנורווגית: **Birger Solberg Meling**; נולד ב-17 בדצמבר 1994) הוא כדורגלן נורווגי המשחק בעמדת המגן השמאלי בפ.צ. קופנהגן מליגת העל הדנית ובנבחרת נורווגיה.

## קריירת מועדונים

לאחר ששיחק בויקינג ומידלסברו כשחקן נוער, הצטרף מלינג לסטאבק לקראת עונת 2014. את הופעת הבכורה שלו בליגה הבוגרת ערך בספטמבר 2014 בהפסד 3–0 לאולסונד. בפברואר 2017 חתם ברוזנבורג מליגת העל הנורווגית.

ביולי 2020 הצטרף מלינג לנים אולימפיק מליגת העל הצרפתית בחוזה לשלוש שנים. ב-23 באוגוסט 2020, בהופעת הבכורה שלו בליגת העל הצרפתית במחזור הראשון של העונה, כבש שער ובישל בניצחון 0–4 על ברסט.

ב-14 באוגוסט 2023 חתם מלינג על חוזה בפ.צ. קופנהגן מליגת העל הדנית עד קיץ 2027.

## קישורים חיצוניים

## הערות שוליים

קטגוריה:כדורגלנים נורווגים
קטגוריה:כדורגלני סטאבק
קטגוריה:כדורגלני רוזנבורג
קטגוריה:כדורגלני סטאד רן
קטגוריה:כדורגלני פ.צ. קופנהגן
קטגוריה:ילידי 1994
ג'ונוסוקה סוזוקי

**ג'ונוסוקה סוזוקי** (ביפנית: **鈴木 淳之介**; נולד ב-12 ביולי 2003) הוא כדורגלן יפני המשחק בעמדת הבלם בפ.צ. קופנהגן מליגת העל הדנית ובנבחרת יפן.

## קריירת מועדונים

לאחר שהתחייב לחתום בשונאן בלמארה מליגת העל היפנית (J1), הצטרף סוזוקי למועדון ב-2022. את הופעת הבכורה המקצועית שלו ערך באותה שנה, ב-1 ביוני 2022, כששיחק 90 דקות מלאות בניצחון 0–3 של שונאן בלמארה על ורטפי יאיטה במסגרת גביע הקיסר.

ב-9 ביולי 2025 הודיעה פ.צ. קופנהגן מליגת העל הדנית על החתמתו של סוזוקי על חוזה לחמש שנים.

## קריירה בינלאומית

במאי 2025 זומן סוזוקי לנבחרת יפן הבוגרת, מבלי שייצג את יפן ברמת הנוער.

## קישורים חיצוניים

## הערות שוליים

קטגוריה:כדורגלנים יפנים
קטגוריה:כדורגלני פ.צ. קופנהגן
קטגוריה:כדורגלני נבחרת יפן
קטגוריה:יפנים שנולדו ב-2003
איסאק היין

**איסאק מלקולם קוואקו היין** (בשוודית: **Isak Malcolm Kwaku Hien**; נולד ב-13 בינואר 1999) הוא כדורגלן שוודי המשחק בעמדות הבלם והמגן הימני באטאלנטה מהסרייה א' וב.

## קריירת מועדונים
### קריירה מוקדמת
היין ערך את הופעת הבכורה שלו בקבוצה הבוגרת של ואסאלונדס אי.אף. ב ב-2017. עד גיל 21 שיחק בעיקר כחלוץ, אך השתכנע לעבור לשחק כבלם והצליח בתפקיד זה.

### יורגודן
ב-2021 חתם ביורגודן מליגת העל השוודית, אך הושאל בחזרה לואסאלונדס אי.אף. ששיחקה ב במהלך עונת 2021.

### הלאס ורונה
ב-27 באוגוסט 2022 הצטרף היין להלאס ורונה מסרייה א' בחוזה לארבע שנים.

### אטאלנטה
ב-2 בינואר 2024 הצטרף היין לאטאלנטה מסרייה א', וחתם על חוזה עד יוני 2028. סכום ההעברה דווח בכ-9 מיליון אירו.

## קריירה בינלאומית
ב-14 בספטמבר 2022 זומן היין לראשונה לנבחרת שוודיה. ב-24 בספטמבר 2022 ערך את הופעת הבכורה הבינלאומית המלאה שלו בהפסד 4–1 ל בליגת האומות.

## קישורים חיצוניים

## הערות שוליים

קטגוריה:כדורגלנים שוודים
קטגוריה:כדורגלני יורגודן
קטגוריה:כדורגלני הלאס ורונה
קטגוריה:כדורגלני אטאלנטה
קטגוריה:שוודים שנולדו ב-1999